CELEX: 62011TN0531
Language: fi
Date: 2012-02-27 00:00:00
Title: Asia T-531/11: Kanne 28.9.2011 — Hamas v. neuvosto

28.4.2012   
            
            
               FI
            
            
               Euroopan unionin virallinen lehti
            
            
               C 126/18
            
         Kanne 28.9.2011 — Hamas v. neuvosto
   (Asia T-531/11)
   2012/C 126/37
   Oikeudenkäyntikieli: ranska
   
      Asianosaiset
   
   
      Kantaja: Hamas (edustaja: asianajaja L. Glock)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan niitä henkilöitä, ryhmiä ja yhteisöjä koskevan luettelon saattamisesta ajan tasalle, joihin sovelletaan erityistoimenpiteiden toteuttamisesta terrorismin torjumiseksi hyväksytyn yhteisen kannan 2001/931/YUTP 2, 3 ja 4 artiklaa, 18.7.2011 annetun neuvoston päätöksen 2011/430/YUTP siltä osin kuin se koskee Hamasia (mukaan lukien Hamas-Izz-al-Din-al-Quassem)
            
         
               —
            
            
               kumoamaan tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi annetun asetuksen (EY) N:o 2580/2001 2 artiklan 3 kohdan täytäntöönpanosta sekä täytäntöönpanoasetusten (EU) N:o 610/2010 ja (EU) N:o 83/2011 kumoamisesta 18.7.2011 annetun neuvoston täytäntöönpanoasetuksen (EU) N:o 687/2011 siltä osin kuin se koskee Hamasia (mukaan lukien Hamas-Izz-al-Din-al-Quassem)
            
         
               —
            
            
               velvoittamaan neuvoston korvaamaan kaikki oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahdeksaan kanneperusteeseen.
   
               1)
            
            
               Ensimmäinen kanneperuste, joka perustuu siihen, että on rikottu yhteisen kannan 2001/931/YUTP (1) 1 artiklan 4 kohtaa toimivaltaisen viranomaisen tekemien päätösten osalta, koska kyseisen viranomaisen
               
                           —
                        
                        
                           tulisi olla oikeusviranomainen eikä hallintoviranomainen
                        
                     
                           —
                        
                        
                           tulisi voida tukeutua lojaalin yhteistyön periaatteeseen
                        
                     
                           —
                        
                        
                           ei tulisi olla Yhdysvaltojen hallitus niiden sääntöjen erityispiirteiden vuoksi, jotka koskevat luettelointitoimia Yhdysvalloissa
                        
                     
                           —
                        
                        
                           ei tulisi olla sellainen viranomainen, joka ei kunnioita asianomaisten henkilöiden menettelyllisiä oikeuksia.
                        
                     Kantaja väittää lisäksi, ettei neuvosto ole esittänyt yhtäkään seikkaa, jonka perusteella nyt käsiteltävässä asiassa voitaisiin näyttää toteen, että asianomaiset kansalliset päätökset perustuvat vakavasti otettaviin todisteisiin tai aihetodisteisiin.
            
         
               2)
            
            
               Toinen kanneperuste, joka perustuu tosiseikkoihin liittyvään virheeseen, koska neuvosto ei ole näyttänyt toteen niitä seikkoja, joihin se itsenäisesti vetoaa. Kantaja väittää, että sen kannekirjelmässä esitetyt tiedot vahvistavat tosiseikkoihin liittyvän virheen olemassaolon.
            
         
               3)
            
            
               Kolmas kanneperuste, joka perustuu ilmeiseen arviointivirheeseen siltä osin kuin on kyse siitä, onko kantaja terroristijärjestö, koska neuvoston esittämä luokittelu ei ole yhteisessä kannassa 2001/931/YUTP vahvistettujen perusteiden mukainen. Kantaja väittää, että neuvoston soveltamat perusteet tukeutuvat terrorismin käsitettä koskevaan virheelliseen tulkintaan, joka on ristiriidassa kansainvälisen säädännäisoikeuden kanssa.
            
         
               4)
            
            
               Neljäs kanneperuste, joka perustuu siihen, ettei tilanteen kehittymistä ole otettu riittävästi huomioon ajan kuluessa, koska neuvosto ei tosiasiallisesti tee yhteisen kannan 2001/931/YUTP 6 artiklan 1 kohdassa tarkoitettua uudelleenarviointia.
            
         
               5)
            
            
               Viides kanneperuste, joka perustuu puuttumattomuusperiaatteen loukkaamiseen.
            
         
               6)
            
            
               Kuudes kanneperuste, joka perustuu perusteluvelvollisuuden laiminlyöntiin, koska kantajalle lähetetyt perustelut eivät sisällä minkäänlaista täsmennystä sellaisista vakavasti otettavista ja uskottavista todisteista ja aihetodisteista, jotka puhuvat kantajaa vastaan.
            
         
               7)
            
            
               Seitsemäs kanneperuste, joka koskee puolustautumisoikeuksien ja tehokasta oikeussuojaa koskevien oikeuksien loukkaamista. Kantaja väittää, että kyseisiä oikeuksia on loukattu
               
                           —
                        
                        
                           menettelyn kansallisen vaiheen aikana, vaikka neuvoston tulisi harjoittaa valvontaa tältä osin
                        
                     
                           —
                        
                        
                           menettelyn unionin tasolla käydyn vaiheen aikana sillä perusteella, ettei neuvosto ole ilmoittanut kantajalle kaikkia tarvittavia seikkoja.
                        
                     
         
               8)
            
            
               Kahdeksas kanneperuste, joka koskee omaisuudensuojan loukkaamista, koska varojen jäädyttämistä koskevaa toimenpidettä ei voida pitää oikeutettuna puuttumisena omaisuudensuojaan.
            
         
      (1)  Erityistoimenpiteiden toteuttamisesta terrorismin torjumiseksi 27.12.2001 annettu neuvoston yhteinen kanta 2001/931/YUTP (EYVL L 344, s. 93).